257 



karcsúbb állkapcsával. A koronanyújt vány mögött a legmagasabb a 

 Sp. giganteus állkapcsa. 



A- koronanyújt vány helyzete valamennyi fajon egyforma, azonban 

 alak és nagyság tekintetében meglehetősen éles különbségeket tapasz- 

 talunk. Aránylag legalacsonyabb a Sp. Ehrenbergi és a Sp. gr. graecus 

 koronanyújtványa s legmagasabb a Sp. microphthalmus-é. Alakja szerint 

 többnyire enyhén hátra görbülő, azonban egyes fajoké (Sp. monticola 

 armeniacus, m. dolbrogeae) határozottan sarlóalakú. 



A fogmedri nyújtvány a Microspalaxokon mindig rövidebb, a 

 Mesospalaxokon már rendszerint hosszabb, a Macrospalaxokon pedig 

 mindig hosszabb a bütyöknyújtványnál. Hátulról tekintve a Micro- 

 spalaxokon csak valamivel, de a Meso- és a Macrospalaxokon már jóval 

 magasabb, mint a bütyöknyújtvány. Alakra nézve rendszerint hengeres, 

 de a vége némelykor (Sp. gr. graecus, giganteus) bunkószerüen megvasta- 

 godott. A korona-fogmedri vájulat a Micro- és a Mesospalaxokon szűk 

 és csúcsosan kerekített, a Macrospalaxokon hosszú, laposabb ívű s 

 fenekén némelykor (Sp. graecus és rokonai) bütykösen kiduzzadó. 



A bütyöknyújtvány többnyire rézsútosan hátra- és befelé irányuló 

 s majd hosszabb és keskenyebb, majd rövidebb és szélesebb. A korona- 

 bütyök vájulat alakja mindig egyforma, azonban a Sp. giganteus-on 

 jóval magasabban fekszik, mint más fajokon. 



Nevezetes, hogy a korona-bütyökvájulat és a korona-fogmedri 

 vájulat közt fekvő, hátul a belső nyeregbe beleolvadó izomvályúnak 

 a Micro- és a Mesospalaxokon kifelé nincs éles határa, ellenben a Macro- 

 spalaxokon kifelé is éles szélű. 



A szögletnyújtvány tekintetében az alsó állkapocs két, élesen külön- 

 böző typusban jelenik meg. A Micro- és a Mesospalaxok szögletnyújt- 

 ványa többé-kevésbbé csúcsos hegyű és szárnyalakúan terpeszkedik el 

 az állkapocs testétől, úgy hogy külső része mindig jóval a fogmedri 

 nyújtvány alsó széle mögé esik (III. tábla, i — 3. rajz) s a külső nyereg 

 sokkal vagy legalább határozottan alacsonyabban áll, mint a belső 

 (IV. tábla, 1 — 3. rajz). A Macrospalaxok szögletnyújt ványa azonban 

 kicsiny, tompán kerekített, nyelvalakú lemezzé lapult le s a fogmedri 

 nyújtvány tövére hágott fel, úgy hogy hátsó széle rendszerint összeesik 

 a fogmedri nyújtvány alsó szélével (III. tábla, 4 — 8. rajz) és a külső 

 nyereg szembe került a belsővel (IV. tábla, 4 — 8. rajz). 



Mindeme változások a rágás módjával állnak oki összefüggésben, 

 a miről >>A rágás mechanikáján ez. szakasz végén (p. 282 — 283) lesz 

 tüzetesebben szó. Itt röviden csak arra mutatok rá, hogy minden vál- 

 tozás a szögletnyújtvány hegyének fölfelé nyomulásával kapcsolatos, ez 



Méhely L. : A földi kutyák fajai. 17 



